**Հավելված**

**Հայաստանի Հանրապետության**

**գյուղատնտեսության նախարարի**

**2018 թվականի փետրվարի 8-ի**

**N 38-Ա հրամանի**

Ծ Ր Ա Գ Ի Ր

ՊԵՏԱԿԱՆ ԱՋԱԿՑՈՒԹՅՈՒՆ ՀՈՂՕԳՏԱԳՈՐԾՈՂՆԵՐԻՆ ՄԱՏՉԵԼԻ ԳՆԵՐՈՎ ՊԱՐԱՐՏԱՆՅՈՒԹԵՐԻ ՁԵՌՔԲԵՐՄԱՆ

1. Պետական աջակցություն հողօգտագործողներին մատչելի գներով պարարտանյութերի ձեռքբերման ծրագրի (այսուհետ՝ Ծրագիր) նպատակը Հայաստանի Հանրապետության հողօգտագործողներին մատչելի գներով ֆոսֆորական և կալիումական պարարտանյութերի (այսուհետ՝ պարարտանյութ) ձեռքբերման գործում աջակցելը, հողերի միակողմանի ազոտական պարարտացումից խուսափելը, հողերի արդյունավետ օգտագործման ու գյուղատնտեսական մթերքների արտադրության ծավալների աճի միջոցով գյուղացիական տնտեսությունների եկամուտների ավելացմանը նպաստելն է։

2. Ծրագրի ավարտի ժամկետ է սահմանվում 2018 թվականի դեկտեմբերի 20-ը։

3. Պարարտանյութերի ձեռքբերման համար նվազագույն շահավետ գին որոշելու նպատակով՝ Հայաստանի Հանրապետության գյուղատնտեսության նախարարության (այսուհետ՝ Նախարարություն) կողմից մրցակցային հիմունքներով կազմակերպվել է մատակարարների ընտրություն: Նվազագույն շահավետ գին է առաջարկել «Տարգովիյ Դոմ «Դոնսկոյ Ագրոխիմ Ցենտր» սահմանափակ պատաս­խա­նա­տվությամբ ընկերու­թյունը և ընտրվել որպես մատակարար կազմակերպություն (այսուհետ` մատակարար):

4. Պարարտանյութերի մատակարարումը մարզկենտրոն, ինչպես նաև մատակարարված պարարտանյութերի ժամանակավոր պահպանման ծախսերը իրականացնում է մատակարարը, իսկ «Սերմերի գործակալություն» պետական ոչ առևտրային կազմակերպությունը (այսուհետ` կազմակերպություն)՝ իրականացնում է մարզկենտրոնում բեռնումը և համայնքներ տեղափոխումը:

5. Պարարտանյութերի մատակարարումը և բաշխումը` ըստ մարզերի ու Արցախի Հանրապետությանը իրականացվում է` համաձայն N 1 աղյուսակի:

6. Մատակարարը Ծրագրով նախատեսված պարարտանյութերի մատակարարումն իրականացնում է առանց բյուջետային վարկի տրամադրման:

7. Հաշվի առնելով մատակարարման ենթակա պարարտանյութերի համայնքներին բաշխման ժամկետները՝ մատակարարը համապատասխան պայմանագիր է կնքում Հայաստանի Հանրապետության գյուղատնտեսության նախարարության «Սերմերի գործակալություն» պետական ոչ առևտրային կազմակերպության հետ, մատակարարված պարարտանյութերը ընդունելու համար` պայմանագրում նախատեսելով դրույթ նմուշառման և մաքսազերծման ծախսերը մատակարարի միջոցների հաշվին իրականացնելու վերաբերյալ:

8. Մատակարարված պարարտանյութերի բաշխումը կազմակերպելու համար «Սերմերի գործակալություն» պետական ոչ առևտրային կազմակերպությունը համապատասխան պայամանագրեր է կնքում նաև Հայաստանի Հանրապետության մարզպետարանների հետ:

9. Մատակարարվող պարարտանյութերը պետք է համապատասխանեն Ծրագրի N 2 աղյուսակով սահմանված տեխիկական բնութագրին:

10. Պարարտանյութը «Բուսասանիտարիայի մասին» Հայաստանի Հանրապետության օրենքի 6-րդ հոդվածի համաձայն պետք է գրանցված լինի Հայաստանի Հանրապետությունում: Ծրագրի շրջանակներում ներմուծված պարարտանյութը Հայաստանի Հանրապետության օրենքով սահմանված կարգով ենթարկվում է նմուշառման և լաբորատոր փորձաքննության:

11. Լաբորատոր փորձաքննություն իրականացնող կազմակերպությունը փորձաքննության արդյունքը [agro@minagro.am](mailto:agro@minagro.am) էլեկտրոնային փոստի հասցեով անհապաղ ուղարկում է Նախարարություն: Ներմուծված պարարտանյութերը տեխնիկական բնութագրին համապատասխանելու դեպքում Նախարարությունը թույլատվություն է տալիս դրանց ընդունման և բաշխման համար:

12. Տեխնիկական բնութագրին չհամապատասխանելու դեպքում պարարտանյութերը չեն ընդունվում և չեն բաշխվում, իսկ պատճառված վնասի համար պատասխանատվություն է կրում մատակարարը:

13. Նախարարությունը`

1) պայմանագրային հիմունքներով որպես սուբսիդիա մատակարարին հատ­կաց­նում է 285,000,000 դրամ, որից 180,000,000 դրամը՝ 1500 տոննա ֆոսֆորական (50 կգ` 1 պարկի սուբսիդիան կազմում է 6000 դրամ) և 105,000,000 դրամը՝ 1500 տոննա կալիումական (50 կգ` 1 պարկի սուբսիդիան կազմում է 3500 դրամ) պարարտանյութեր ձեռք բերելու ու Հայաստանի Հանրապետության համայնքների հողօգտագործողներին և Արցախի Հանրապետությանը մեկ պարկը՝ 7000-ական դրամ արժեքով ֆոսֆորական և կալիումական պարարտա­նյութեր վաճառելու համար` համաձայն N 1 աղյուսակի,

2) առանց մրցույթի անցկացման, որպես դրամաշնորհ, սահմանված կարգով, պայմանագրային հիմունքներով կազմակերպությանը հատկացնում է 18,750,000 դրամ Հայաստանի Հանրապետություն ներմուծված ֆոսֆորական և կալիումական պարարտանյութերի բեռնման և համայնքներ փոխադրման աշխատանքները կազմակերպելու նպատակով (1 տոննայի համար 6250 դրամ)` համաձայն N 1 աղյուսակի,

3) Ծրագրով նախատեսված մատակարարի հետ կնքվող պայմանագրերում պարտադիր ամրագրվում են դրույթներ մատակարարի պարտավորությունների և պատասխանատվության վերաբերյալ,

4) Ծրագրի համար նախատեսված սուբսիդիայի և դրամաշնորհի հատկացման վերաբերյալ Հայաստանի Հանրապետության կառավարության համապատասխան որոշումն ուժի մեջ մտնելուց հետո, 5-օրյա ժամկետում Հայաստանի Հանրապետության մարզպետների կողմից լրացված և հաստատված N 1 ձևը, որպես հայտ էլեկտրոնային փոստով տրամադրում է պարարտանյութերի բաշխումն իրականացնող կազմակերպությանը,

5) Ծրագրի իրականացման ընթացքի մասին՝ ըստ անհրաժեշտության, տեղեկատվություն է ներկայացնում Հայաստանի Հանրապետության կառավարության աշխատակազմ.

6) Ծրագրի ավարտից և պարարտանյութերի բաշխումն իրականացնող կազմակերպության կողմից հաշվետվությունները ստանալուց հետո մինչև 2019 թվականի փետրվարի 1-ն ամփոփ հաշվետվություն է ներկայացնում Հայաստանի Հանրապետության կառավարության աշխատակազմ։

14. Հայաստանի Հանրապետության մարզպետարանների հսկողությամբ Ծրագրով նախատեսված պարարտանյութը բաշխվում է՝ գյուղացիական տնտեսություններին, գյուղատնտեսական կոոպերատիվներին, գյուղատնտեսական արտադրանք արտադրելու նպատակով համատեղ գործունեության պայմանագիր կնքած անձանց` ըստ փաստացի մշակվող հողատարածքի չափի, հետևյալ չափաքանակներով՝

1) ֆոսֆորական պարարտանյութ` մեկ հեկտարի համար մինչև 400 կիլոգրամ, առանց սահմանափակման,

2) կալիումական պարարտանյութ` մեկ հեկտարի համար մինչև 150 կիլոգրամ, առանց սահմանափակման.

15. Հայաստանի Հանրապետության մարզպետները՝

1) հիմք ընդունելով համայնքներում 2018 թվականին փաստացի մշակված հողատարածքները և 2019 թվականի գյուղատնտեսական աշխատանքների համար ծրագրի N 1 աղյուսակով սահմանված մարզին հատկացվող պարարտանյութերի քանակները, համապատասխան համայնքի ղեկավարի կողմից պահանջվող պարարտանյութի քանակի համար վճարումը հավաստող վճարման անդորրագրի պատճենը և վճարում կատարած հողօգտագործողների ցուցակը՝ N 2 ձևը, N1 ձևի հետ միասին ծրագրի 13-րդ կետի 4-րդ ենթակետով սահմանված ժամկետում և կարգով ներկայացնում են Նախարարություն:

2) իրականացնում են Ծրագրի 14-րդ կետով իրենց վերապահված աշխատանքները,

3) համայնքների ղեկավարների միջոցով ապահովում են պարարտանյութեր գնել ցանկացող հողօգտագործողներից Ծրագրով նախատեսված գնով գումարների հավաքագրումը,

4) ապահովում են բաշխվող պարարտանյութերի չափաքանակների համար հավաքագրված գումարների փոխանցումը կազմակերպության բանկային հաշվեհամարին` համաձայն N1աղյուսակի,

5) համայնքների ղեկավարների միջոցով ապահովում են ծրագրի շրջանակներում համայնքներում պարարտանյութեր գնած հողօգտագործողների ցուցակների հավաքագրումը՝ համաձայն N 2 ձևի, պահպանությունը և այդ ցուցակների տրամադրումը Նախարարությանը՝ տեղեկատվությանը տիրապետելու, մոնիթորինգ և հսկողություն իրականացնելու համար,

6) ապահովում են Ծրագրի ավարտից հետո` 15-օրյա ժամկետում ծրագրի շրջանակներում մարզի համայնքների համար նախատեսված, փաստացի վաճառված պարարտանյութերի քանակի և հողօգտագործողների մասին տեղեկատվության հավաքագրումը և հաստատումը՝ համաձայն N 3 ձևի, մեկական օրինակ տրամադրելով Նախարարությանը։

16. Մատակարարը Ծրագրի շրջանակներում Հայաստանի Հանրապետություն է ներկրում Ծրագրի N 1 և N 2 աղյուսակներով սահմանված քանակի և տեխնիկական պահանջներին համապատասխանող պարարտանյութ:

17. Կազմակերպությունը իրականացնում է պարարտանյութերի բաշխումը և վաճառքը հողօգտագործողներին` Ծրագրի 18-րդ կետով սահմանված գներով:

18. Պարարտանյութերի տրամադրումն իրականացվում է համայնքների ղեկավարների միջոցով` համաձայն Հայաստանի Հանրապետության մարզպետների կողմից հաստատված N 1 ձևի և համայնքի ղեկավարի կողմից հաստատված N2 ձևի:

19. Պարարտանյութերի վաճառքն իրականացվում է հետևյալ գներով`

1) մեկ կիլոգրամ ֆոսֆորական պարարտանյութը՝ 140 դրամ (50 կգ քաշով մեկ պարկը՝ 7000 դրամ),

2) մեկ կիլոգրամ կալիումական պարարտանյութը՝ 140 դրամ (50 կգ քաշով մեկ պարկը՝ 7000 դրամ):

20. Կազմակերպությունը`

1) էլեկտրոնային փոստով Նախարարություն է ներկայացնում տեղեկատվություն Հայաստանի Հանրապետության մարզերի համայնքների հավաքագրված գումարների և իրացված պարարտանյութերի քանակների մասին` կցելով Ծրագրի 20-րդ կետի 2-րդ ենթակետով նախատեսված հանձնման-ընդունման ակտի պատճենը,

2) ապահովում է համայնքների հողօգտագործողներից փաստացի հավաքագրված գումարների դիմաց պարարտանյութերի մատակարարումը համապատասխան համայնքներին՝ համայնքների ղեկավարների հետ կազմելով պարարտանյութերի հանձնման-ընդունման երկկողմանի հաստատված ակտ՝ համաձայն N 4 ձևի,

3) Ծրագրի ավարտից հետո մեկամսյա ժամկետում Նախարարություն է ներկայացնում՝

ա. Ծրագրի կատարման մասին հաշվետվություն,

բ. ֆինանսական հաշվետվություն։

21. Իրենց լիազո­րու­­թյունների շրջանակներում ծրագրի իրականացման ընթացքի նկատմամբ Նախարարության աշխատակազմի բուսաբուծության և բույսերի պաշտպանության վարչությունը իրականացնում է վերահսկողություն, համապատասխան մարզպետարանները` հսկողություն, իսկ Նախարարության աշխատակազմի գյուղատնտեսական ծրագրերի մոնիթորինգի և վերլուծության վարչությունը` մոնիթորինգ:

22. Նախարարության աշխատակազմի բուսաբուծության և բույսերի պաշտպանության ու գյուղատնտեսական ծրագրերի մոնիթորինգի և վերլուծության վարչությունները իրենց կողմից կատարված՝ համապատասխանաբար հսկողության և մոնիթորինգի արդյունքների մասին պարբերաբար տեղեկատվություն են ներկայացնում Հայաստանի Հանրապետության գյուղատնտեսության նախարարին:

**Աղյուսակ N1**

**ԲԱՇԽԱՑՈՒՑԱԿ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՄԱՐԶԵՐԻՆ ԵՎ ԱՐՑԱԽԻ ՀԱՆՐԱՊԵՏՈՒԹՅԱՆԸ 2018 ԹՎԱԿԱՆԻ ԳՅՈՒՂԱՏՆՏԵՍԱԿԱՆ ԱՇԽԱՏԱՆՔՆԵՐԻ ՀԱՄԱՐ ՀԱՏԿԱՑՎՈՂ ՖՈՍՖՈՐԱԿԱՆ ԵՎ ԿԱԼԻՈՒՄԱԿԱՆՊԱՐԱՐՏԱՆՅՈՒԹԵՐԻ**

|  |  |  |  |  |  |  |
| --- | --- | --- | --- | --- | --- | --- |
| ՀՀ Մարզեր և Արցախի Հանրապետություն | **Ֆոսֆորական պարարտանյութ** | | | **Կալիումական պարարտանյութ** | | |
| Նախատեսվող քանակությունը (տոննա) | «Տարգովիյ Դոմ «Դոնսկոյ Ագրոխիմ Ցենտր» ՍՊԸ-ի միջոցով մատակարարվող  քանակությունը  (տոննա) | | Նախատեսվող քանակությունը (տոննա) | «Տարգովիյ Դոմ «Դոնսկոյ Ագրոխիմ Ցենտր» ՍՊԸ-ի միջոցով մատակարարվող  քանակությունը  (տոննա) | |
| **Ընդամենը** | **գարուն** | **աշուն** | **Ընդամենը** | **գարուն** | **աշուն** |
| Արագածոտն | 80 | 80 | 0 | 65 | 65 | 0 |
| Արարատ | 179,1 | 178,6 | 0.5 | 175,6 | 175,1 | 0,5 |
| Արմավիր | 250 | 250 | 0 | 250 | 250 | 0 |
| Գեղարքունիք | 177,75 | 120,25 | 57.5 | 104,65 | 88,35 | 16,3 |
| Լոռի | 123,25 | 81,25 | 42 | 104,25 | 60,75 | 43,5 |
| Կոտայք | 38,75 | 34,75 | 4 | 37,55 | 34,55 | 3 |
| Շիրակ | 114,55 | 98,55 | 16 | 104,85 | 92,85 | 12 |
| Սյունիք | 30,6 | 10,6 | 20 | 10 | 10 | 0 |
| Վայոց Ձոր | 6,5 | 6,5 | 0 | 13 | 13 | 0 |
| Տավուշ | 4,1 | 4,1 | 0 | 4 | 4 | 0 |
| Արցախի Հանրապետություն | 495,4 | 495,4 | 0 | 631,1 | 631,1 | 0 |
| **Ընդամենը** | **1500** | **1360** | **140** | **1500** | **1424,7** | **75,3** |

**Աղյուսակ N 2**

**ՖՈՍՖՈՐԱԿԱՆ ԵՎ ԿԱԼԻՈՒՄԱԿԱՆ ՊԱՐԱՐՏԱՆՅՈՒԹԵՐԻ ՏԵԽՆԻԿԱԿԱՆ**

**ԲՆՈՒԹԱԳԻՐ**

|  |  |
| --- | --- |
| **Պարարտանյութի տեսակը** | **Տեխնիկական բնութագիրը** |
| **Ֆոսֆորական** | (**Կրկնակի սուպերֆոսֆատ)՝** P2O5 նվազագույն քանակը 46 %, ազատ H3PO4–ի քանակը 5.5 %-ից ոչ ավելի, խոնավությունը 0.3 %-ից ոչ ավելի, գրանուլացված՝ 1 մմ-ից փոքր տրամագծով գրանուլների քանակը մինչև 3 %, 1-4 մմ-ը՝ 90 %, փաթեթավորված 50 կգ պարկերում, պիտակավորված «Բուսասանիտարիայի մասին» ՀՀ օրենքի 9-րդ հոդվածի պահանջներին համապատասխան: |
| **Կալիումական** | (**Կալիումական աղ)՝** K2O-ի նվազագույն քանակը 60 %, խոնավությունը 0.5 %-ից ոչ ավելի, գրանուլացված՝ 1-4 մմ տրամագծով, գրանուլների քանակը 95 %, 1 մմ-ից փոքր տրամագծով գրանուլների քանակը մինչև 5 %, փաթեթավորված 50 կգ պարկերում, պիտակավորված «Բուսասանիտարիայի մասին» ՀՀ օրենքի 9-րդ հոդվածի պահանջներին համապատասխան: |

Ձև N 1

|  |  |
| --- | --- |
|  | «Հաստատում եմ» |

ՀՀ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ մարզպետ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  | (անունը, ազգանունը) |

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  | (ստորագրությունը) |

 \_\_\_\_ \_\_\_\_\_\_\_\_\_\_\_ 20  թ.

**2018 ԹՎԱԿԱՆԻ ՊԵՏԱԿԱՆ ԱՋԱԿՑՈՒԹՅՈՒՆ ՀՈՂՕԳՏԱԳՈՐԾՈՂՆԵՐԻՆ ՄԱՏՉԵԼԻ ԳՆԵՐՈՎ ՊԱՐԱՐՏԱՆՅՈՒԹԵՐԻ ՁԵՌՔԲԵՐՄԱՆ ԾՐԱԳՐԻ ՇՐՋԱՆԱԿՆԵՐՈՒՄ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ \_\_\_\_\_\_\_\_\_\_\_\_\_\_\_\_\_\_\_\_\_\_\_ ՄԱՐԶԻՆ ՀԱՏԿԱՑՎԱԾ ՖՈՍՖՈՐԱԿԱՆ ԵՎ ԿԱԼԻՈՒՄԱԿԱՆ ՊԱՐԱՐՏԱՆՅՈՒԹԵՐԻ ՔԱՆԱԿԸ՝ ԸՍՏ ՀԱՄԱՅՆՔՆԵՐԻ**

|  |  |  |  |  |  |
| --- | --- | --- | --- | --- | --- |
| NN ը/կ | Համայնքը | Ֆոսֆորական պարարտանյութի քանակը  (տոննա) | Ֆոսֆորական պարարտանյութի դիմաց  հավաքագրված գումարը (դրամ) | Կալիումական պարարտանյութի  քանակը (տոննա) | Կալիումական պարարտանյութի դիմաց  հավաքագրված գումարը (դրամ) |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |
| ... |  |  |  |  |  |
| Ընդամենը | |  |  |  |  |

Գյուղատնտեսության և բնապահպանության վարչության պետ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

|  |  |  |
| --- | --- | --- |
|  | (անունը, ազգանունը) | (ստորագրությունը) |

Ձև N 2

**Ց Ա Ն Կ**

**2018 ԹՎԱԿԱՆԻ ՊԵՏԱԿԱՆ ԱՋԱԿՑՈՒԹՅՈՒՆ ՀՈՂՕԳՏԱԳՈՐԾՈՂՆԵՐԻՆ ՄԱՏՉԵԼԻ ԳՆԵՐՈՎ ՊԱՐԱՐՏԱՆՅՈՒԹԵՐԻ ՁԵՌՔԲԵՐՄԱՆ ԾՐԱԳՐԻ ՇՐՋԱՆԱԿՆԵՐՈՒՄ**

**ՀՀ \_\_\_\_\_\_\_\_\_\_\_\_\_\_\_\_\_ ՄԱՐԶԻ \_\_\_\_\_\_\_\_\_\_\_\_\_\_\_ՀԱՄԱՅՆՔՈՒՄ ՊԱՐԱՐՏԱՆՅՈՒԹԵՐԻ ԴԻՄԱՑ ՎՃԱՐՈՒՄ ԿԱՏԱՐԱԾ ՀՈՂՕԳՏԱԳՈՐԾՈՂՆԵՐԻ**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| NN ը/կ | Հողօգտագործողի անունը, հայրանունը, ազգանունը | Հողօգտագործողի անձնագրի տվյալները | Մշակվող հողատարածքի չափը (հա) | Պարարտա-նյութի տեսակը | Պարարտանյութի քանակու-թյունը (կգ) | Պարարտանյութի դիմաց վճարված գումարը (դրամ) | Վճարման ամիսը, ամսաթիվը | Հողօգտա-գործողի ստորա-գրությունը | Հեռա-խոսա-համարը | Հողօգտագործողի հողի սեփականության կամ օգտագործման վկայականի համարը |
| 1 | 2 | 3 | 4 | 5 | 6 | 7 | 8 | 9 | 10 | 11 |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |

Համայնքի ղեկավար  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
|  | (անունը, ազգանունը) | (ստորագրությունը) |

 Կ. Տ.

Ձև N 3

|  |  |
| --- | --- |
|  | «Հաստատում եմ» |

ՀՀ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ մարզպետ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  | (անունը, ազգանունը) |

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  | (ստորագրությունը) |

 \_\_\_\_ \_\_\_\_\_\_\_\_\_\_\_ 20  թ.

**Տ Ե Ղ Ե Կ Ա Ն Ք**

**2018 ԹՎԱԿԱՆԻ ՊԵՏԱԿԱՆ ԱՋԱԿՑՈՒԹՅՈՒՆ ՀՈՂՕԳՏԱԳՈՐԾՈՂՆԵՐԻՆ ՄԱՏՉԵԼԻ ԳՆԵՐՈՎ ՊԱՐԱՐՏԱՆՅՈՒԹԵՐԻ ՁԵՌՔԲԵՐՄԱՆ ԾՐԱԳՐԻ ՇՐՋԱՆԱԿՆԵՐՈՒՄ ՀՀ \_\_\_\_\_\_\_\_\_\_\_\_\_\_\_\_\_ ՄԱՐԶԻ ՀԱՄԱՅՆՔՆԵՐԻ ՀԱՄԱՐ ՆԱԽԱՏԵՍՎԱԾ, ՓԱՍՏԱՑԻ ՎԱՃԱՌՎԱԾ ՊԱՐԱՐՏԱՆՅՈՒԹԵՐԻ ՔԱՆԱԿՈՒԹՅԱՆ ԵՎ ՇԱՀԱՌՈՒՆԵՐԻ ՎԵՐԱԲԵՐՅԱԼ**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| NN ը/կ | Համայնքը | Համայնքի ղեկավարի ազգանունը, անունը | Նախատեսված ֆոսֆորական պարարտա-նյութի քանա-կությունը (կգ) | Փաստացի վաճառված ֆոսֆորական պարարտա-նյութի քանա-կությունը (կգ) | Նախատեսված կալիումական  պարարտանյութ քանակությունը (կգ) | Փաստացի վաճառված կալիումական պարարտա-նյութի քանա-կությունը (կգ) | Պարար-տանյութ գնած շահառուների թիվը | Համայնքի ղեկավարի ստորագրու-թյունը |
|  |  |  |  |  |  |  |  |  |
|  |  |  |  |  |  |  |  |  |
| Ընդամենը | |  |  |  |  |  |  |  |

Մատակարար կազմակերպության անվանումը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Տնօրեն \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  | (ստորագրությունը) |

  Կ. Տ.

Ձև N 4

**Ա Կ Տ**

**ՊԱՐԱՐՏԱՆՅՈՒԹԵՐԻ ՀԱՆՁՆՄԱՆ-ԸՆԴՈՒՆՄԱՆ**

Հայաստանի Հանրապետության \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ մարզի   
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ համայնքի ղեկավար \_\_\_\_\_\_\_\_\_\_\_\_\_\_\_\_\_ -ը, մի կողմից,  
և \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ընկերության տնօրեն \_\_\_\_\_\_\_\_\_\_\_\_\_\_\_\_\_-ը, մյուս կողմից,  
սույնով հաստատում ենք, որ Հայաստանի Հանրապետության գյուղատնտեսության նախարարի 2018 թվականի ...... -ի N -Ա հրամանի շրջանակներում, համայնքի համար մարզպետի կողմից հաստատված չափաքանակին համապատասխան, \_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_ ընկերության հաշվեհամարին փոխանցված \_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_ դրամի դիմաց մատակարարը 20\_\_\_\_ թվականի \_\_\_\_\_\_\_\_\_\_\_\_\_\_\_\_\_\_\_-ին  
համայնքին է հանձնել \_\_\_\_\_\_\_\_\_\_\_\_\_\_ տոննա ֆոսֆորական և \_\_\_\_\_\_\_\_\_\_\_\_\_\_ տոննա կալիումական պարարտանյութեր։

|  |  |
| --- | --- |
| **ՀԱՆՁՆԵՑ** | **ԸՆԴՈՒՆԵՑ** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   (անունը, ազգանունը)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   (ստորագրությունը)    Կ. Տ. | \_\_\_\_\_\_\_\_\_\_\_\_\_\_\_\_\_\_\_ համայնքի ղեկավար  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   (անունը, ազգանունը)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   (ստորագրությունը)  Կ. Տ. |